The Rebel Media

The Rebel Media (eller The Rebel) er en canadisk basert politisk og sosial nettkommentarmedieplattform grunnlagt i februar 2015 av tidligere Sun News Network vert Ezra Levant etter at 24-timers nyhetskanalen ble nedlagt. The Rebel Media sender dets innhold på Rebel Media YouTube-kanalen og på therebel.media-nettsiden.

Prosjektet etterligner den amerikanske radioverten og kommentatoren Glenn Becks abonnementtjenesten på nettstedet  TheBlaze. Tidligere Sun News Network parlamentarisk-korrespondent Brian Lilley og tidligere SNN- journalist Marissa Semkiw har sluttet seg til The Rebel. Tidligere SNN-vert Michael Coren var med på prosjektet, men forlot det etter en uke. Gavin McInnes er også en bidragsyter.

Levant argumenterte med at hans nettbaserte produksjon ikke ville bli påvirket av regulatoriske og distribusjonsvanskeligheter som Sun News Network opplevde og at de lavere produksjonsomkostningene ville gjøre tjenesten mer levedyktig. En folkefinansieringskampanje gav CAD 100 000 til prosjektet.

Sommeren 2015 startet kanalen under ledelse av Levant en boikottkampanje av Tim Hortons, en kjede med canadiske kaffebutikker, etter at den forkoastet reklameplakater fra Enbridge i butikkene på grunn av klager fra kunder som var motstandere av en oljeledning som reklamen støttet.

I august 2015 ble therebel.media en av topp tusen canadiske nettsider. Per 1. januar 2016 var nettsteder rangert som nummer 26 534 i verden og som 748 i Canada per Alexa Internet.

Referanser

YouTube-kanaler
Etableringer i 2015
Video
Internett-TV-kanaler
Canadiske nettsteder
Canadiske selskaper